cyanic-selkie/wikianc huggingface dataset:
Oorlam
Geskiedenis
Ná twee eeue se assimilasie in die Namakultuur besig baie Oorlams nou Nama as moedertaal. Die onderskeid tussen Namas en Oorlams het geleidelik verdwyn, sodat hulle ten spyte van hul verskillende oorsprong as 'n enkele etniese groep beskou word.
Gereformeerde kerk Groblersdal
Die Gereformeerde kerk Groblersdal is die sesde oudste van die 16 gemeentes in die GKSA se Klassis Lydenburg. Buiten die hoofdorp, Groblersdal, in Limpopo naby die grens met Mpumalanga en dié se grens met Gauteng, sluit ook Loskopdam en Maleoskop in. Einde 2015 was hier 159 belydende en 50 dooplidmate, vergeleke met 162 en 51 einde 2001.
Die eerste pastorie is in 1950 gekoop en reeds in 1951 kon die eerste vaste leraar, ds. L.S. Kruger, bevestig word. Die nuwe pastorie is in 1966 voltooi, later verkoop en die nuwe pastorie in 2006 aangekoop.
Die Gereformeerde kerk Marble Hall het in 1961 van Groblersdal afgestig. Mettertyd het die kerk op Groblersdal te klein geraak en het die gemeente begin beplan aan ’n groter, doelmatiger gebou. Op 24 September 1977 is die nuwe, moderne kerkgebou in gebruik geneem. Die argitek was Renier Roos en die bouaannemer J. Moolman. Die ou kerkgebou is destyds volledig omgebou en ’n saal omskep met ’n goeie verhoog, ruim kombuisgeriewe en katkisasielokale. Op 16 Junie 1984 is die nuwe pyporrel feestelik in gebruik geneem met onder meer ’n orreluitvoering deur A.A. van Namen.
Hella Moja (akteur)
Hella Moja (2 Februarie 1890 – Desember 1951) was 'n Duitse aktrise, vervaardiger, en skryfster. Sy was bekend vir haar rolle in die rolprente Figaros Hochzeit (1920), Gräfin Walewska (1920), So ein Mädel (1920), en Mein Mann - Der Nachtredakteur (1921).
Rosanna Carter
Rosanna Carter (20 September 1918 – Desember 2001) was 'n Amerikaanse aktrise. Sy was bekend vir haar rolle in die rolprente Night of the Juggler (1980), The Brother from Another Planet (1984), en She-Devil (1989), en in die televisiereeks I'll Fly Away (1991).
Teenpous Anacletus II
Anacletus II gebore Pietro Pierleoni was 'n teenpous in die Rooms Katolieke Kerk van 14 Februarie 1130 tot aan sy dood op 25 Januarie 1138.
Biografie
Pietro Pierleoni was afkomstig van 'n invloedryke Joodse familie wat hulle bekeer het tot die Christendom. Na sy studie in Parys word hy monnik in die bekende klooster van Cluny. In 1116 laat Pous Paschalis II hom na Rome kom en benoem hom tot kardinaal. In 1121 word Pierleoni pouslike gesant in Engeland en Frankryk.
Op 14 Februarie 1130 sterf Pous Honorius II. 'n Minderheid van kardinale kies die oggend al Gregorio de Papareschi as Pous Innocentius II. Hulle het egter nie die korrekte prosedure gevolg nie en baie kardinale het nie Innocentius as wettig erken nie. Later die dag benoem die meerderheid kardinale vir Pierleoni op korrekte wyse. Hy kies die naam Anacletus II.
Microraptor
Microraptor (van die Griekse μικρός mīkros, "klein", en Latynse raptor, "gryper") is 'n genus klein, viervlerkige dromeosouride ('n soort dinosourus). Verskeie goed bewaarde fossiele spesimens is in Liaoning, China, ontdek. Hulle dateer van die vroeë Krytperiode, 125 miljoen tot 120 miljoen jaar gelede.
Teenpous Anacletus II
Biografie
Beide pouse het mekaar nie erken nie en het mekaar aktief bestry. Anacletus het uiteindelik Rome in die hande gekry en Innocentius moes vlug na Frankryk. Dit het gelyk of Aanacletus die stryd gewen het. In September 1130 sluit hy 'n verdrag met Rogier II van Sisilië. Hy het ook die steun van Willem X van Akwitanië gehad.
Microraptor
Oorsig
Drie spesies is benoem (M. zhaoianus, M. gui en M. hanqingi), hoewel verdere studie aangedui het hulle behoort tot 'n enkele spesie, wat M. zhaoianus genoem word. Cryptovolans, wat aanvanklik as 'n ander viervlerkige dinosourus beskou is, word nou gewoonlik as 'n sinoniem vir Microraptor beskou.
Teenpous Anacletus II
Biografie
Anacletus se ondersteuning het egter veroorsaak dat Lotarius III die kant van Innocentius gekies het. Innocentius het ook die steun van Bernard van Clairvaux gekry. Bernard was op die oomblik een van die invloedrykste mense in die Rooms Katolieke Kerk. Bernard het ook daarvoor gesorg dat Frankryk en Engeland hulle steun aan Innocentius gegee het.
Microraptor
Oorsig
Nes Archaeopteryx, verskaf goed bewaarde spesimens van Microraptor belangrike bewyse van die evolusionêre verwantskap tussen voëls en vroeëre dinosourusse. Microraptor het lang dekvere gehad wat aërodinamiese oppervlakke aan die arms, bene en stert geskep het. Dit het daartoe gelei dat die paleontoloog Xu Xing die eerste spesimen met dié eienskap in 2003 as 'n "viervlerkige dinosourus" beskryf het. Hy het gespekuleer dat dit kon sweef deur al vier ledemate te gebruik. Daaropvolgende studies het daarop gedui dat Microraptor dalk ook tot kragvlug in staat was.
Teenpous Anacletus II
Biografie
In Oktober 1131 spreek Innocentius die banvloek uit oor Anacletus. Twee jaar later verdryf Lotarius vir Anacletus uit Rome en Innocentius neem oor. Uit dank kroon Innocentius vir Lotarius tot keiser. 'n Kort tydjie later herower Anacletus weer Rome en Innocentius moes weer vlug en Anacletus hou stand in Rome tot sy dood in 1138. Na Anacletus se dood kies sy aanhangers vir Gregorio Conti wat die naam Victor IV kies.
Microraptor
Oorsig
Microraptor was van die volopste dinosourusse in sy ekostelsel wat nie tot Avialae behoort het nie, en die genus word deur meer fossiele verteenwoorig as enige ander lid van Dromaeosauridae, met moontlik meer as 300 spesimens in verskeie museumversamelings.
Teenpous Anacletus II
Die kollege van kardinale
Volgens Miranda het Anacletus die volgende kardinale aangestel: (die kardinale word egter nie deur die Rooms-Katolieke Kerk erken nie en staan bekend as pseudo-kardinale).
Herbenoemings
Die volgende kardinale wat reeds deur wettige pouse aangestel is, is deur Anacletus herbenoem:
Psoralea monophylla
Psoralea monophylla is 'n plantspesie in die familie Fabaceae en is endemies aan die Wes-Kaap. Die plant is deel van die fynbos.
Nick Eversman
Nick Eversman (gebore 15 Februarie 1986) is 'n Amerikaanse akteur. Hy is bekend vir sy rolle in die rolprente Wild (2014) en The Duff (2015), en in die televisiereekse Once Upon a Time (2011) en Missing (2012).
Taliban
Taliban (Pasjtoe: طالبان) is die meervoud van talib, wat student (van teologie) beteken. Dit is die aanduiding van 'n islamitiese guerrillabeweging in Afganistan en Pakistan. In beide lande beheer die Taliban groot bevolkingsgebiede. In Afganistan het die Taliban vir 'n tyd lank die mag in Kaboel en oor die grootste deel van die land besit, waartydens 'n emiraat uitgeroep is.
Hendrik die Seevaarder
Prins Hendrik die Seevaarder was die grondlegger van die Portugese koloniale ryk en dus een van die grootste figure in die geskiedenis van die destydse Westerse wêreld. Hy het teen die einde van die Middeleeue en begin van die Renaissance ‘n oorheersende rol gespeel in die ontdekkingsreise langs die weskus van Afrika. Bartolomeus Dias, Vasco da Gama en ander ontdekkers het voortgebou op die kennis wat hy ingesamel het.
Taliban
Na die aanvalle op 11 September 2001 het die Verenigde State van Amerika die Taliban-regering verwyder omdat hulle geweier het om Osama bin Laden en 'n aantal belangrike al-Kaïda-lede in hegtenis te neem. Die Amerikaanse regering het beweer dat die mense vir die aanvalle verantwoordelik was, maar die Taliban het die VSA om bewyse gevra voordat hulle uitgelewer sou kon word. In die daaropvolgende Amerikaanse inval van Afghanistan in 2001 was die Taliban-regering omvergewerp. Die Taliban het egter die stryd teen die regering van Afganistan voortgesit vir twintig jaar.
Anne Revere
Anne Revere (25 Junie 1903 – 18 Desember 1990) was 'n Amerikaanse aktrise. Sy was bekend vir haar rolle in die rolprente The Song of Bernadette (1943), National Velvet (1944), Dragonwyck (1946), en Gentleman's Agreement (1947).
Hendrik die Seevaarder
Die mens
Infante dom Henrique, prins Hendrik van Avis, die graaf van Viseu en tans algemeen bekend as prins Hendrik de Seevaarder (* Oporto, Portugal, 4 Maart 1394 - † Vila do Infante, Sagres, naby Kaap St. Vincent, Portugal, 13 November 1460) was die vierde seun van koning Johan I van die Huis van Avis en prinses Philippa van Lancaster, ‘n kleindogter van koning Eduard III van Engeland. In Hendrik se tyd was die gees van die Kruistogte nog baie sterk. Boonop het daar in Portugal ‘n militêre gees geheers weens die oorlog teen Spanje. Hendrik was ‘n streng en vrome man met ‘n besondere wilskrag en ondernemingsgees en sterk toegewyd aan sy kerk en dus met ‘n ingebore afkeer aan die More. Sy strewe was om die kus van Afrika te verken en beskou dit as ‘n diens aan God en tot voordeel van sy medemens. Hy wou die legendariese priester Jan in die binneland van Afrika vind. Daarom neem hy as sy persoonlike leuse die Franse spreekwoord aan wat lui: “talant de bien faire”, om steeds die goeie na te jaag.
Taliban
Op 14 April 2021 het die sekretaris-generaal van die NAVO, Jens Stoltenberg, gesê die alliansie het ingestem om sy troepe in Afghanistan teen 1 Mei te begin onttrek. Kort nadat die onttrekking van die NAVO-troepe begin het, het die Taliban 'n offensief teen die Afghaanse regering begin en vinnig gevorder weens die ineenstorting van die Afghaanse regeringsmagte.
Op 15 Augustus 2021, toe die Taliban weer 'n oorgrote meerderheid van die Afghaanse gebied beheer het, het die Taliban begin om die hoofstad Kaboel in te neem, met groot ontruimings van burgerlikes, regeringsamptenare en buitelandse diplomate wat deur die Amerikaanse beheerde Kabul Internasionale Lughawe uitgevoer is. Na bewering is die Taliban-vegters beveel om nie by burgerlike ontruimings in te meng nie, en om diegene wat die stad wou verlaat, toe te laat om dit te doen.
Hendrik die Seevaarder
Seevaartskool
In 1419 word Hendrik aangestel as die goewerneur van die Algarve. Hier stig hy by Kaap Sagres ‘n seevaartskool om kapteins en matrose vir die karvele op te lei. Self neem hy nooit aan ‘n groot seereis deel nie, maar hou hom besig met beplanning, navorsing, toesighouding, onderrig, finansiering, toerusting van die skepe en veral aanmoediging. Dit was moeilik om personeel vir die skepe te vind, want die bygelowige matrose was bang vir die “kokende see” en “monsters” op die grense van die destyds bekende en ‘n plat aarde waarvan hulle kon afval. Boonop was hulle bekommerd dat hulle nie na Portugal kon terugkeer nie. Hendrik beveel dat elke skip ‘n dagboek moes hou waarin gereeld inligting oor winde, seestrome, getye, waterdiepte, ure sonskyn, reënval, ligging van moontlike eilande, afstand van die vasteland, ens. aangeteken moes word. By ‘n skip se terugkoms in Sagres moes die dagboek ingelewer word. So is jarelank aardrykskundige kennis versamel en kaarte daarvolgens aanhoudend aangepas en daarna vir opleiding in die seevaartskool gebruik. (Sir Francis Drake het die seevaartskool in 1587 aan die brand gesteek. Hierdeur het baie van die ingesamelde kennis verlore geraak.)
Ontdekkings
Veertig jaar lank was prins Hendrik betrokke by die ontdekking van nuwe plekke aan die Atlantiese kus van Afrika. Reeds in 1418 word Porto Santo en Madeira (beide op die Madeiraeilande) herontdek en gekoloniseer. Daarna volg die Asore en teen 1434 is die skepe al 200km verby Kaap Bojador. Daarmee is dan ook die matrose se bygeloof van ‘n kokende see verpletter. Daarna vind vir ‘n aantal jare weinig verkenningstogte plaas nie, weens interne probleme in Portugal. Kaap Blanco word in 1441 bereik en die eiland Arguin in Mauritanië in 1443. Op Arguin ontwikkel ‘n lonende slawehandel. In 1445 kom die skepe by Senegambië, Santa Maria en Kaap Verde aan. Die jaar daarop bereik hulle Sierra Leone. Die Kaap Verdiese Eilande word in 1455 ontdek. In 1458 word die laaste punt voor Hendrik se dood bereik, naamlik Kaap Palmas in die suidooste van Liberië.
Gevolge
Vir prins Hendrik was die resultate van die jarelange Afrika-ekspedisies maar beskeie en teleurstellend. Dit het vir Portugal geen noemenswaardige rykdom opgelewer nie, die More is nie verslaan nie, priester Jan en die suidkus van Afrika is nie gevind nie. Maar die ekspedisies het ‘n keerpunt in die skeepvaart en handel oor die hele wêreld gebring. Dit het die Westerse beskawing versprei, die ontwikkeling van die ekonomie, wetenskap en veral aardrykskunde bevorder en sodoende die grondslag gelê vir verdere ontdekkings. Op hierdie ondervinding en prestasie het die Portugese en hul mededingers in die handel met die Ooste voortgebou.
Arthur Rubinstein
Arthur Rubinstein, KBE (Pools: Artur Rubinstein; 28 Januarie 1887 – 20 Desember 1982) was van Pools-Amerikaanse afkoms en 'n klassieke pianis. Hy het internasionale lof ontvang vir sy musiekuitvoering van 'n verskeidenheid komponiste, en baie het hom beskou as die beste Frédéric Chopin interpreteerder van sy tyd. Hy is al beskryf as een van die grootste pianiste van die 20ste eeu. Hy het vir agt dekades in die openbaar gespeel.
Helga Molander
Helga Molander (gebore Ruth Werner; 19 Maart 1896 – 1986) was 'n Duitse aktrise. Sy was bekend vir haar rolle in die rolprente Das Lied des Narren (1919), Bob und Mary (1923), Die drei Portiermädel (1925), en ''Königin Luise, 2. Teil'' (1928).
Arthur Rubinstein
Vroeë lewe
Rubinstein is in Łódź, Kongres van Pole, (deel van die Russiese Ryk vir die geheel wat Rubinstein daar woonagtig was) op 28 Januarie 1887 gebore in 'n Joodse gesin. Hy was die jongste van sewe kinders van Felicja Blima Fajga (née Heiman) en Izaak Rubinstein. Sy vader het 'n klein tekstielfabriek besit.
Rubinstein se geboortenaam sou Leo gewees het, maar sy 8-jarige broer het geëis dat; "Sy naam moet Artur wees. Aangesien Artur X ('n buurman se seun) die viool so mooi bespeel, kan die nuwe baba ook dalk 'n groot musikant word!" En so het dit toe gekom dat hy Artur genoem is, alhoewel hy in Engelssprekende lande verkies het om as Arthur Rubinstein bekend te staan. Sy impresario in die Verenigde State (Sol Hurok) het egter daarop aangedring dat hy bekend staan as Artur, en plate in die Weste is onder beide weergawes van sy naam uitgereik.
T.T. Spoelstra
duimnael|links|200px|Di. [[J.V. Coetzee en T.T. Spoelstra.]]
Arthur Rubinstein
Vroeë lewe
Rubinstein het op 2-jarige leeftyd perfekte toon gedemonstreer en 'n fassinasie met die klavier getoon, terwyl hy sy suster se klavierspel aanskou het. Teen die ouderdom van vier jaar is hy as wonderkind erken. Sy vader het 'n voorliefde vir die viool gehad en aan Rubinstein een aangebied. Rubinstein het dit egter van die hand gewys omdat hy gemeen het dat sy instink eerder vir harmonie en polifonie bestem was. Die Hongaarse violis Joseph Joachim was, nadat hy die 4-jarige kind hoor speel het, diep beïndruk met sy spel, en het aan Rubinstein se gesin gesê: "Hierdie seuntjie kan dalk 'n groot musikant word—hy beskik sekerlik oor die talent daarvoor...bring hom na my wanneer die tyd vir ernstige studies aanbreek, en ek sal met graagte sy artistieke opvoeding waarneem." Op 14 Desember 1894 het die 7-jarige Arthur Rubinstein sy buiging voor die klavier gemaak met stukke deur Mozart, Schubert en Mendelssohn.
Toe hy tien word, het Rubinstein na Berlyn getrek ten einde sy studies voort te sit, en in 1900 op die leeftyd van dertien sy eerste uitvoering saam met die Berlynse Filharmoniese Orkes gegee. Joseph Joachim het vir Karl Heinrich Barth as Rubinstein se klavieronderwyser aanbeveel. Rubinstein het as leerling van Barth 'n beroemde pedagogiese erfenis geërf: Barth self was 'n leerling van Liszt gewees, wat op sy beurt deur Czerny onderrig is, wat weer op sy beurt 'n leerling van Beethoven was.
T.T. Spoelstra
Ds. Tjibbe Thomas Spoelstra (13 April 1900 – 28 Augustus 1987) was van 1925 tot 1965 predikant in vier gemeentes van die Gereformeerde Kerke in Suid-Afrika, naamlik Gereformeerde kerk Johannesburg-Oos (1925–1927), Petrusburg (in kombinasie, 1927–1941), Pretoria-Oos (1950–1958) en Pretoria-Sunnyside (1958–1965). Hy was die eerste predikant van beide Johannesburg-Oos en Pretoria-Sunnyside. Van al vier sy werkkringe bestaan nog net Petrusburg nadat al drie die ander ontbind het. Van 1941 tot 1949 was hy sekretaris-penningmeester van die Administratiewe Buro op Potchefstroom.
Arthur Rubinstein
Musiek en loopbaan
In 1904 het Rubinstein na Parys verhuis ten einde sy loopbaan in alle erns van stapel te stuur. Hier het hy met die komponiste Maurice Ravel en Paul Dukas en die violis Jacques Thibaud kennis gemaak. Hy het ook in die teenwoordigheid van Camille Saint-Saëns die komponis se Klavierconcerto No. 2 gespeel. Hy het deur die familie van Juliusz Wertheim (aan wie se begrip van Chopin se genialiteit, Rubinstein later sy eie inspirasie wat hy uit die werk van Chopin geput het, sou toeskryf) bevriend geraak met die violis Paul Kochanski en komponis Karol Szymanowski. Rubinstein het in 1906 sy New Yorkse buiging in die Carnegie Hall gemaak en daarna deur die Verenigde State, Oostenryk, Italië en Rusland getoer. Volgens sy eie weergawe en dié van sy seun in François Reichenbach se rolprent L'Amour de la vie (1969) is hy nie goed ontvang in die VSA nie. Teen 1908 het Rubinstein haweloos, behoeftig, neerslagtig en desperaat, met dreigende krediteure en die vooruitsig van uitsetting uit sy Berlynse hotelkamer; 'n selfmoordpoging aangewend. Hy het hierna gesê dat hy "wedergebore" gevoel het en dat hy toegerus is met die onvoorwaardelike liefde van die lewe. In 1912 het hy sy Londense buiging gemaak en aldaar 'n musikale tuiste gevind in die Edith Grove, Chelsea musieksalon van Paul en Muriel Draper in die geselskap van Kochanski, Igor Strawinski, Jacques Thibaud, Pablo Casals, Pierre Monteux en andere.
T.T. Spoelstra
Herkoms en opleiding
links|200px|duimnael|[[Hendrik Gerhardus Stoker|H.G. Stoker (links) en T.T. Spoelstra (middel) in gesprek met 'n medestudent in die teologie, Potchefstroom, omstreeks 1922.]]
Arthur Rubinstein
Musiek en loopbaan
Rubinstein het gedurende die Tweede Wêreldoorlog in Londen gewoon, uitvoerings gegee en die violis Eugène Ysaÿe begelei. In 1916 en 1917 het hy sy eerste toere in Spanje en Suid-Amerika meegemaak waar hy wyd lof toegeswaai is. Dit was gedurende hierdie toere dat hy 'n lewenslange entoesiasme ontwikkel het vir die musiek van  Enrique Granados, Isaac Albéniz, Manuel de Falla, en Heitor Villa-Lobos. Manuel de Falla se Fantasía Bética, Villa-Lobos se Rudepoêma en Strawinski se Trois mouvements de Petrouchka is aan hom gewy.
T.T. Spoelstra
Herkoms en opleiding
duimnael|regs|300px|Die Potchefstroomse Studentekorps Veritas Vincet. 1e ry: A.J.H. van der Walt, H.G. Schultze, T.T. Spoelstra, [[Philippus de Klerk|P.J.S de Klerk, J. Lugtenburg, M.J. Coetsee, J.C. van Rooy, Gilland. 2de ry: H.J. Venter, W. Postma, W.J. Snyman, A. Duvenage, N.K. Steyn, N. van der Walt, Frans du Toit. 3de ry: D. Los, W. de K. Kruger, C.W.M. du Toit. 4de ry: J. Aucamp.]]
Arthur Rubinstein
Musiek en loopbaan
Rubinstein het in 1937 weereens in die Verenigde State getoer; sy loopbaan het gedurende die jare van die Tweede Wêreldoorlog, toe hy in Brentwood, Kalifornië gewoon het, aldaar gevestig geword. Hy het in 1946 'n genaturaliseerde Amerikaanse burger geword.
Gedurende sy tyd in Kalifornië het Rubinstein die klavierklankbane vir verskeie films verskaf, waaronder Song of Love met Katharine Hepburn. Hy het ook persoonlik in die films Carnegie Hall en Of Men and Music verskyn.
T.T. Spoelstra
Herkoms en opleiding
duimnael|regs|300px|Personeel en kuratorium van die Hammanskraalse Teologiese Skool, 1963. Voor: Di L.J. Botha (rektor), T.T. Spoelstra (voorsitter) en H.S. Pelser (skriba). Agter: Di. P.J. Coetzee (administrasie), J.L. Helberg (dosent), dr. J.A. Schutte (kurator), [[Gerrit Kruger|G.H.J. Kruger (kurator) en H.F.V. Kruger (visevoorsitter).]]
Eunapius crassissimus
Die spons behoort tot die genus Eunapius en tot die familie Spongillidae. Die wetenskaplike naam van die spesie is die eerste keer geldig gepubliseer in 1907 deur Annandale.
Psoralea forbesiae
Psoralea forbesiae is 'n plantspesie in die familie Fabaceae en is endemies aan die Wes-Kaap. Dit kom in die Swartberge, tussen 1 200 m en 1 700 m voor en is deel van die fynbos. Die plant blom van November tot Maart.
T.T. Spoelstra
Herkoms en opleiding
Ds. Spoelstra is tydens die Driejarige Oorlog gebore en het ná laerskoolopleiding deur sy vader ('n onderwyser) gematrikuleer aan die Hoërskool Gimnasium te Potchefstroom en sy teologiese studies in 1924 voltooi.
Rahonavis
Rahonavis (van die Malagassiese rahona, "wolk" of "bedreiging", en die Latynse avis, "voël") is 'n genus voëlagtige teropode uit die laat Kryt, sowat 70 miljoen jaar gelede, van wat nou Noordwes-Madagaskar is. Dit is bekend van 'n gedeeltelike skelet wat in 1995 deur die Amerikaanse paleontoloog Catherine Forster en haar kollegas naby Berivotra in die provinsie Mahajanga ontdek is.
Arthur Rubinstein
Musiek en loopbaan
Alhoewel Rubinstein vernaam bekend was as 'n speler van solostukke, is hy ook beskou as 'n uitstaande kamermusikant. Hy het saam met gerekende musikante soos Henryk Szeryng, Jascha Heifetz, Pablo Casals, Gregor Piatigorski en die Guarneri-kwartet gewerk. Rubinstein het 'n groot deel van die kern-klavierrepertorium opgeneem, veral die musiek van die Romantiese komponiste. Ten tyde van sy dood het The New York Times as volg oor hom geskryf, "Chopin was sy spesialiteit ... dit was [as] 'n Chopin-kenner dat hy deur baie beskou is as ongeëwenaard. " Met die uitsondering van die Études van Chopin, het hy die meeste van die werk van Chopin opgeneem. In 1964, op die hoogtepunt van die Koue Oorlog, het hy 'n legendariese konsert; bestaande alleenlik uit die werke van Chopin; in Moskou gegee. Hy was een van die vroegste voorstanders van Spaanse en Suid-Amerikaanse komponiste, sowel as die Franse komponiste van die vroeë 20ste eeu (soos Debussy en Ravel). Daarbenewens het Rubinstein die musiek van sy landgenoot Karol Szymanowski bevorder. Rubinstein het in gesprek met Aleksander N. Skriabin vir Brahms as sy gunsteling-komponis aangewys, welke Skriabin ontstig het.
T.T. Spoelstra
Gemeentebediening
Ds. Spoelstra is in 1925 in sy eerste gemeente, Johannesburg-Oos, bevestig. Omdat predikante destyds skaars was en die jong gemeente net 250 belydende lidmate gehad het, wat nie tot die gegoede stand behoort het nie, was die gemeente in kombinasie met Bethal in Oos-Transvaal, wat ook die verre Swaziland ingesluit het. Sy tweede werkkring was minder uitgestrek, want in 1927 is hy bevestig as leraar van die kombinasie Petrusburg/Boshof. In 1941 is hy aangestel as sekretaris-penningmeester van die Administratiewe Buro op Potchefstroom, maar in 1950 keer hy terug na die bediening as leraar van Pretoria-Oos, nadat hy in 1949 enkele maande lank die lidmate van die Gereformeerde kerk Eldoret in Kenia bedien het. In dié tyd was hy grondlegger van die Gereformeerde Stigting. In 1958 was hy weer ’n gemeente se eerste leraar, dié keer van Pretoria-Sunnyside, wat in daardie jaar van Pretoria-Sunnyside afgestig het.
Rahonavis
Oorsig
Rahonavis was 'n klein roofdier, sowat 70 cm lank en met 'n gewig van 0,45-2,27 kg. Dit het die tipiese opgeligte sekelklou van die Velociraptor aan die tweede toon gehad. Dit was die eerste selurosouriër wat in Afrika ontdek is tot met die ontdekking van die Nqwebasaurus in 2000.
Die spesienaam, R. ostromi, is ter ere van die Amerikaanse paleontoloog John Ostrom.
T.T. Spoelstra
Gemeentebediening
Voor hy in 1972 finaal afgetree het, was ds. Spoelstra ook nog van 1965 af sekretaris-penningmeester en later registrateur van die Hammanskraalse Teologiese Skool.
Breër betrokkenheid
Op die breëre maatskaplike terrein het hy nie lyf weggesteek nie en was hy (om maar 'n voorbeeld te noem) raadslid en later burgemeester van Potchefstroom. Dit was juis toe dat deur sy bemiddeling die grond waarop die Teologiese Skool vandag staan, van die Raad verkry is.
Huwelikslewe
Ds. Spoelstra is trou bygestaan deur sy vrou, Hester Sophia, gebore Van der Walt, met wie hy op 15 Desember 1925 getroud is. Uit die huwelik is sewe kinders gebore en die nageslag het tydens sy afsterwe reeds 32 kleinkinders en 11 agterkleinkinders getel.
Ds. Spoelstra het die laaste 15 jaar van sy lewe op Potgietersrus gewoon, waar die predikante en gemeentes oorvloedig kon put uit sy rype ervaring en ryke skat van kennis.
Waardering
Ds. W. de Vos noem ds. Spoelstra in sy lewensberig in die 1989-uitgawe van die GKSA se Almanak ’n "begaafde" en "’n merkwaardige, geëerde en begenadigde dienaar van die Here" en sê dit is onmoontlik om "waarlik reg te laat geskied" aan die "geweldige omvang van sy onbaatsugtige diens en gróót bydrae in belang van die kerk en die koninkryk van God" in die beperkte ruimte tot sy beskikking.
Lee Chamberlin
Lee Chamberlin (14 Februarie 1938 – 25 Mei 2014) was 'n Amerikaanse aktrise. Sy was bekend vir haar rolle in die televisiereekse All My Children (1970), The Electric Company (1971), Great Performances (1971), en Loving (1983).
Arthur Rubinstein
Musiek en loopbaan
In 1969 was die rolprent Arthur Rubinstein – The Love of Life vrygestel; dit het die Academy Award vir Beste Dokumentêre film ingepalm. ('n latere TV-program getiteld Rubinstein at 90, het benadruk hoe hy al vir agt dekades lank vir mense speel.)
Teen die middel van die 1970's het Rubinstein se sig begin verswak. Hy het op die ouderdom van 89, in Mei 1976 van die verhoog afgetree, en sy laaste konsert by Londen se Wigmore Hall gegee waar hy byna sewentig jaar vroeër die eerste keer gespeel het.
Rubinstein, wat beheer gehad het oor agt tale, het groot dele van die repertorium (en nie slegs die klavierdele nie) in sy formidabele geheue gehou. Volgens sy memoires het hy César Franck se Simfoniese Variasies geleer terwyl hy op 'n trein onderweg na die konsert was; sonder die voordeel van 'n klavier; en die passasies daarvan op sy skoot geoefen. Rubinstein self het sy geheue as fotografies beskryf.
Rubinstein het ook buitengewone gehoor-vaardighede ontwikkel wat hom in staat gestel het om gehele simfonieë in sy gedagtes te speel. "Tydens ontbyt sou ek miskien 'n volledige Brahms-simfonie in my kop deurgaan," het hy gesê. "Dan word ek na die foon geroep, en 'n halfuur later, vind ek uit dat dit heeltyd aan die gang was en dat ek my reeds in die derde beweging daarvan vind." Hierdie vermoë is dikwels deur Rubinstein se vriende getoets, wat op lukrake wyse uittreksels uit opera- en simfoniese partiture sou kies ten einde hom te versoek om dit uit sy geheue te speel.
Psoralea ensifolia
Psoralea ensifolia is 'n plantspesie in die familie Fabaceae en is endemies aan Oos-Kaap en die Wes-Kaap. Dit is deel van die fynbos.
Arthur Rubinstein
Huwelik en gesin
Rubinstein het eenkeer oor sy jeug kommentaar gelewer: "Daar word van my gesê dat ek toe ek jonk was; ek my tyd verdeel het tussen wyn, vroumense en plesierigheid. Ek ontken hierdie aanklag kategories. Negentig persent van my belangstellings was vroumense." Rubinstein het in 1932 op die ouderdom van 45 jaar met Nela Młynarska getrou, te wete 'n 24-jarige Poolse ballerina (wat saam met Mary Wigman gestudeer het). Nela was die dogter van die Poolse dirigent Emil Młynarski en sy vrou Anna Talko-Hryncewicz, wat afkomstig was van 'n Poolse aristokratiese heraldiese familie. (die huis van Iłgowski). Nela het die eerste keer verlief geraak op Rubinstein toe sy 18 jaar oud was maar het met Mieczysław Munz, 'n ander Pools-Amerikaanse pianis getrou, nadat Rubinstein 'n verhouding met 'n Italiaanse prinses gehad het. Nela het hierna vir Munz geskei en drie jaar later met Rubinstein getrou. Hulle het vyf kinders gehad (waarvan een as suigeling oorlede is), insluitende die fotograaf Eva Rubinstein, wat getroud is met William Sloane Coffin en hul seun John Rubinstein, vader van die akteur Michael Weston. Nela het die kookboek Nela's Cookbook geskryf wat die geregte insluit wat sy vir die paartjie se legendariese partytjies voorberei het.
Rubinstein het beide voor en na sy troue 'n reeks verhoudings met vroue gehad, insluitende Lesley Jowitt, die vrou van die Britse politikus William Jowitt, en Irene Curzon.
Bykomend tot 'n dogter (die Suid-Amerikaanse pianis Luli Oswald) by die Italiaanse markiesin Paola Medici del Vascello (née Prinses Paola di Viggiano), mag hy dalk die vader wees van die Amerikaanse kunstenaar Muriel Draper se seun Sanders Draper, wat tydens die Tweede Wêreldoorlog gesterf het.
Alhoewel hy en Nela nooit geskei is nie, het hy haar in 1977 op 90-jarige ouderdom vir Annabelle Whitestone, toe 33 jaar oud, gelos.
Joodse identiteit
Alhoewel Rubinstein 'n agnostikus was, was hy nietemin trots op sy Joodse erfenis. Hy was 'n groot vriend van Israel, welke hy oor die jare verskeie kere saam met sy vrou en kinders besoek het. Hy het konserte saam met die Israel Filharmoniese Orkes, uitvoerings, en meesterklasse by die Jerusalem Musieksentrum gegee. In 1949 het Rubinstein—wat verskeie gesinslede in die HaShoah verloor het—saam met ander prominente musici (insluitende Horowitz en Heifetz) aangekondig dat hy nie saam met die Chicago Simfonieorkes sou verskyn nie indien dit die dirigent Wilhelm Furtwängler, wat tydens die oorlog in Duitsland aangebly het en 'n simfonie vir Adolf Hitler se verjaardag uitgevoer het, sou betrek.
Poolse identiteit
Rubinstein was sy hele lewe lank geheg aan Pole. Tydens die inhuldiging van die Verenigde Nasies in 1945 het Rubinstein sy Poolse patriotisme getoon tydens 'n konsert vir die afgevaardigdes. Hy het die konsert begin deur sy diepe teleurstelling uit te spreek met die feit dat die konferensie nie 'n afvaardiging uit Pole gehad het nie. Rubinstein het later beskryf hoe hy oorweldig was deur blinde woede en in woede die afwesigheid van die Poolse vlag aan die publiek uitgewys het. Hy het plotseling ophou klavier speel, die gehoor aangesê om op te staan, insluitend afgevaardigdes van die Sowjetunie, en die Poolse volkslied Pole is nog nie verlore nie met luidrugtigheid gespeel, terwyl hy die slotdeel daarvan herhaal het met 'n geweldige "forte". Toe hy klaar is het die publiek hom staande toegejuig.
Afsterwe en erfenis
Rubinstein het op 20 Desember 1982 in sy slaap by sy huis in Genève, Switserland op die ouderdom van 95 jaar beswyk. Sy liggaam is veras. 'n Vaas wat van sy as bevat is op die eerste herdenking van sy afsterwe in Jerusalem begrawe—soos gespesifiseer in sy testament—in 'n toegewyde plot wat uitkyk op die Jerusalem-woud en nou bekendstaan as die "Rubinstein-woud". Die reëlings was op die spesifieke wyse met Israel se hoofrabbis gereël sodat die hoofwoud nie onder godsdienstige wette sou val wat op begraafplase van toepassing is nie.
In Oktober 2007 het sy familie 'n uitgebreide versameling oorspronklike manuskripte, manuskripafskrifte en gepubliseerde uitgawes aan die Juilliard School geskenk wat deur die regering van die Nazi's tydens die Tweede Wêreldoorlog by sy Paryse woning op beslag gelê is. Een-en-sewentig items is na sy vier kinders terugbesorg. Dit was die eerste keer dat Joodse eiendom wat in die Berlynse Staatsbiblioteek gehou is aan hul wettig erfgename terugbesorg is.
In 1974 het Jan Jacob Bistritzky die Arthur Rubinstein Internasionale Klavier Meester-kompetisie (Arthur Rubinstein International Piano Master Competition), wat elke drie jaar in Israel gehou word, gestig. Die doelwit van die kompetisie is om die loopbane van jong en uitstaande pianiste te bevorder. Die Arthur Rubinstein-prys en ander pryse word aan die wenners toegeken. Die Rubinstein-kompetisie vra ook komposisies aan van Israelse komponiste.
Daar is ook 'n Arthur Rubinsteinstraat in Tel Aviv, Israel.
Opnames
In 1910 het Rubinstein Franz Liszt se Hongaarse Rapsodie No. 10 vir die Poolse Favorit plate-etiket opgeneem. Die pianis was nie tevrede met die akoestiese opname-proses nie, en het gesê dat dit die klavier "soos 'n banjo" laat klink het. Hy het gevolglik nie tot die koms van die elektriese opname-proses weer opnames gemaak nie. In 1928 het Rubinstein begin om uitvoerig vir die Gramophone Company beter bekend as His Master's Voice in Engeland, en daarna RCA Victor, in die VSA, opnames te maak. Hy het tot met sy aftrede in 1976 'n groot aantal solo-, concerto - en kamermusiekopnames gemaak. Soos wat die opname-tegnologie verbeter het; van 78-opm plate tot LP's en stereofoniese opnames; het Rubinstein groot dele van sy repertoire her-opgeneem. Al sy RCA-opnames is op CD vrygestel, wat neerkom op sowat 107 minute se musiek. Rubinstein het verkies om in die ateljee opnames te maak. Hy het gedurende sy lewe omtrent slegs drie ure van sy lewendige opnames vir vrystelling goedgekeur. Verskeie plate-etikette het egter sedert sy afsterwe lewendige opnames wat van radio uitsendings geneem is, vrygestel.
T.T. Spoelstra
Waardering
"Almal wat hom geken het," vervolg ds. De Vos, "spreek van hom met die grootste liefde, eerbied en respek."
Vlamnewel
Die Vlamnewel, ook bekend as NGC 2024 en Sh2-277, is ’n emissienewel in die sterrebeeld Jagter. Dit is sowat 900 tot 1 500 ligjare van die Aarde af.
Die helder ster Alnitak (ζ Ori), die mees oostelike ster van die Jagter se Belt, laat skyn energieke ultravioletlig in die newel en dit stamp elektrone weg van die groot wolke waterstofgas wat daar voorkom. ’n Groot deel van die gloed is ’n gevolg van die elektrone en geïoniseerde waterstof wat weer verenig. Bykomende donker gas en stof lê voor die helder deel van die newel en dit veroorsaak die donker netwerk in die middel van die gloed.
Die Vlamnewel is deel van die groeter Orionkompleks, ’n stervormende gebied wat die bekende Perdekopnewel insluit. In die middel van die newel is ’n sterreswerm met nuut gevormde sterre, waarvan 86% sirkumstellêre skywe het. X-straalwaarnemings deur die Chandra-X-straalsterrewag toon verskeie honderde van die sowat 800 sterre is jong sterre. Die jongste sterre is naby die middel van die swerm gesentreer.
Galery
n
Blake McIver Ewing
Blake McIver Ewing (gebore 27 Maart 1985) is 'n Amerikaanse akteur en skrywer. Hy is bekend vir sy rolle in die rolprente The Little Rascals (1994), Tarzan (1999), ''Hey Arnold! The Movie (2002), en Raising Helen'' (2004).
Inheemse volke
Inheemse volke, ook bekend as Eerste Nasies of Aboriginale volke, is etniese groepe wie die oorspronklike setlaars van 'n gegewe streek is, in teenstelling met groepe wat hulle later gevestig óf die gebied meer onlangs beset óf gekoloniseer het. Groepe word gewoonlik as inheems beskryf wanneer hulle tradisies of ander aspekte van 'n vroeë kultuur, wat met 'n gegewe streek geassosieer word, handhaaf. Nie alle inheemse volke deel hierdie eienskap nie, omdat volke byvoorbeeld belangrike elemente van 'n koloniserende kultuur, soos kleredrag, godsdiens of taal, kan aangeneem het. Inheemse volke kan in 'n gegewe streek gevestig het (sittende) of 'n nomadiese lewenstyl oor 'n groot gebied handhaaf, maar hulle word oor die algemeen histories met 'n spesifieke gebied, waarop hulle bly, geassosieer. Inheemse samelewings kan in elke bewoonbare klimaat en op elke vasteland van die wêreld aangetref word.
Aangesien inheemse volke dikwels te kampe het met die bedreiging van hul soewereiniteit, ekonomiese welstand en hul toegang tot die hulpbronne waarvan hul kulture afhanklik is, is internasionale regte deur internasionale organisasies soos die Verenigde Nasies, die Internasionale Arbeidsorganisasie en die Wêreldbank uiteengesit. Die Verenigde Nasies het 'n verklaring oor die regte van inheemse volke (UNDRIP) uitgereik, om nasionale beleidsrigtings van sy lidlande te begelei ten einde van die kollektiewe regte vir inheemse volke, soos kultuur, identiteit, taal en toegang tot werk, gesondheidsorg, onderwys en natuurlike hulpbronne te vergemaaklik. Skattings plaas die totale bevolking van inheemse volke op tussen 220 miljoen en 350 miljoen.
Die Internasionale Dag van die wêreld se inheemse volke word jaarliks op 9 Augustus gevier.
Habakuk
Habakuk is die 35ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die agste van die sogenaamde twaalf Klein Profete. In die boek word die klagtes van profeet oor heersende onreg en oor God se skynbare belangeloosheid in die optrede van die vyand afgewissel deur God se antwoorde daarop: Wie nie reg gesind is nie, sal sy verdiende loon kry, maar wie reg doen, sal lewe omdat hy getrou bly. Die boek sluit af met 'n lofpsalm oor die grootheid van God.
Kleinkopspeldekussing
Die kleinkopspeldekussing (Leucospermum truncatulum) is 'n blomdraende struik wat hoort tot die Leucospermum genus en deel vorm van die fynbos-bioom. Die plant is endemies aan die Wes-Kaap waar dit vanaf die Kogelberg tot Bredasdorp voorkom. Die struik word 2 m hoog en dra blomme van Augustus tot Desember.
In Afrikaans staan dit ook as die patrysbos en in Engels as die Oval-leaf pincushion bekend.
Haggai
Haggai is die 37ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die tiende van die sogenaamde twaalf Klein Profete. In 'n aantal kort boodskappe wat hy in 520 v.C. van die Here ontvang het, spoor die profeet die volk aan om die tempel te herbou. Die Here beloof voorspoed en vrede aan 'n gelouterde volk en verklaar dat Hy besondere eer aan sy dienaar Serubbabel sal gee.
Haggai was 'n tydgenoot van Sagaria.
Michele B. Chan
Michele B. Chan is 'n Amerikaanse aktrise. Sy is bekend vir haar rolle in die rolprente American Ninja 3: Blood Hunt (1989) en Vietnam, Texas (1990), en in die televisiereekse Danger Bay (1984) en MacGyver (1985).
Eunapius fragilis
Eunapius fragilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Eunapius en tot die familie Spongillidae. Die wetenskaplike naam van die spesie is die eerste keer geldig gepubliseer in 1851 deur Leidy.
Wolkesuikerbos
Die Wolkesuikerbos (Protea nubigena) is 'n baie skaars proteaspesie wat endemies aan KwaZulu-Natal, Suid-Afrika is. Dit kan net gevind word in die Royal Natal Nasionale Park in die Drakensberge naby die Policeman's Helmet, op pad na The Witches, in die rigting van Tugelakloof op 'n hoogte van ongeveer 2 300 m. Die plant is regop en word 70 cm hoog en blom van Maart tot April.
Die plant kan weer uitspruit nadat dit gebrand het. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op berghange.
Edwin Tulley Newton (paleontoloog)
Edwin Tulley Newton (sommige bronne spel sy middelnaam as Tully) (gebore Mei 1840, Londen - dood 28 Januarie 1930) was 'n Britse paleontoloog. Hy het oorspronklik by handwerkplekke gewerk, maar kon Thomas Henry Huxley se lesings bywoon, en in 1865 is hy aangestel as sy assistent. In 1882 word hy 'n paleontoloog by die Geologiese Opname, 'n posisie wat hy tot 1905 behou het. Sy vroeë werk behels onder andere die maak van mikroskopiese dunseksies van steenkool, en studies oor kakkerlakke. Later het hy werk op Chimæroid visfossiele gedoen. In 1893 het hy die Lyell-medalje gewen. Hy was die president van die Geologiese Vereniging tussen 1896-1898, en president van die Palaeontografiese Vereniging vanaf 1921 tot 1928. Newton is verkies as 'n Fellow of the Geological Society in 1873, Fellow of the Zoological Society of London in 1885 en Fellow of the Royal Society in 1893.
Tritoniopsis ramosa
Tritoniopsis ramosa is 'n meerjarige plant en geofiet wat tot die genus Tritoniopsis behoort en is deel van die fynbos. Die spesie is endemies aan die Oos- en die Wes-Kaap.
Antonia Rey
Antonia Rey (gebore 12 Oktober 1927) is 'n Amerikaanse aktrise. Sy is bekend vir haar rolle in die rolprente Klute (1971), Hair (1979), Wise Guys (1986), en Jacob's Ladder (1990).
Else von Möllendorff
Else von Möllendorff (29 Desember 1913 – 28 Julie 1982) was 'n Duitse aktrise. Sy was bekend vir haar rolle in die rolprente The Counterfeit Bill (1935), Frau Luna (1941), Wenn der junge Wein blüht (1943), en Peter Voss, der Millionendieb (1946).
Eunapius geei
Eunapius geei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kalksteenspeldekussing
Die kalksteenspeldekussing (Leucospermum truncatum) is 'n blomdraende struik wat tot die genus Leucospermum behoort en deel van die fynbos-bioom vorm. Die plant is endemies aan die Wes-Kaap, waar dit voorkom van Soetanysberg tot die Riversdalvlakte. Die struik word 2 m hoog en blom van Augustus tot September.
Eunapius geei
Die spons behoort tot die genus Eunapius en tot die familie Spongillidae. Die wetenskaplike naam van die spesie is die eerste keer geldig gepubliseer in 1918 deur Annandale.
Psoralea axillaris
Psoralea axillaris is 'n plantspesie in die familie Fabaceae en is endemies aan die Oos-Kaap en die Wes-Kaap.
Sefanja
Sefanja is die 36ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die negende van die sogenaamde twaalf Klein Profete. Sefanja het teen die einde van die 7de eeu v.C. as profeet opgetree. Hy verkondig dat God 'n einde gaan maak aan alles wat op die aarde is, met die insluiting van die verbondsvolk en die buurvolke van Israel. Die oordeel word in die verband gebring met die koms van die dag van die Here. Alhoewel Jerusalem tot ondergang gedoem is, sal die stad weer herstel word en 'n nederige en ootmoedige volk wat op die Naam van die Here vertrou, sal dáár woon.
Reid Ewing
Reid Ewing (gebore 7 November 1988) is 'n Amerikaanse akteur. Hy is bekend vir sy rolle in die rolprente Fright Night (2011), Crush (2013), en 10 Rules for Sleeping Around (2013), en in die televisiereeks Zeke and Luther (2009).
Tritoniopsis revoluta
Tritoniopsis revoluta is 'n meerjarige plant en geofiet wat tot die genus Tritoniopsis behoort en is deel van die fynbos. Die spesie is endemies aan die Wes-Kaap.
Eunapius geminus
Eunapius geminus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Eunapius en tot die familie Spongillidae. Die wetenskaplike naam van die spesie is die eerste keer geldig gepubliseer in 1911 deur Annandale.
Gereformeerde kerk Marble Hall
duimnael|links|280px|Ds. P.A. Smit en sy gesin. Hy was van 1961 tot 1965 die gemeente se eerste leraar.
duimnael|links|160px|Ds. Pieter van der Walt, leraar van 1969 tot 1975, as eerstejaarstudent aan die [[PU vir CHO in 1965 toe hy die Abe Bailey-beurs gewen het.]]
duimnael|links|160px|Ds. F.J. Labuschagne, die leraar van 1988 tot 1992, toe hy oorlede is.
regs|270px|duimnael|Dr. V.E. D'Assonville jr. (leraar sedert 2008) as baba op sy ouma Mille van der Merwe (geb. Radloff) se skoot. Links van haar sit sy ma, Therese, en pa, dr. V.E. D'Assonville. Langs sy ouma is sy oom Johan van der Merwe. Sy susters is Martha (agter) en Millie (regs voor).
regs|270px|duimnael|Dr. V.E. d'Assonville jr., sy vrou, Daleen, en hul seun, Daniel, in 2005.
Die Gereformeerde kerk Marble Hall is die tweede jongste Suid-Afrikaanse gemeente in die GKSA se Klassis Waterberg, waarvan vyf van die 13 gemeentes in Namibië geleë is. Die gemeente het in 2001 nog 212 belydende en 63 dooplidmate gehad, maar teen 2016 het dit afgeneem tot onderskeidelik 95 en 16, ’n sieletal van 15 minder as twee jaar vantevore.
Op 22 April 1961 het Marble Hall van Groblersdal afgestig en het uit agt wyke bestaan met 51 huisgesinne, 135 belydende en 104 dooplidmate.
Op 11 Oktober 1977 het die bouwerk aan ’n nuwe kerk begin waarvan die plaaslike predikant, ds. Gert Smit, die hoeksteen op 25 November 1978 gelê het, die dag waarop die kerk in gebruik geneem is. Die gemeente het as eienaarbouer opgetree en J. Moolman is as voorman aangestel. Die argitek was, nes die geval met Groblersdal in daardie tyd, Renier Roos. Die beraamde koste het R137 000 beloop. ’n Lidmaat het die preekstoel geskenk met die voorwaarde dat daar bakstene in die preekstoel moes wees. Dit is nagekom deur die vloergedeelte van baksteen te bou en die res van hout.
Eunapius igloviformis
Eunapius igloviformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Eunapius en tot die familie Spongillidae. Die wetenskaplike naam van die spesie is die eerste keer geldig gepubliseer in 1884 deur Potts.
Sybill Morel
Sybill Morel (gebore 16 Februarie 1899) is 'n Duitse aktrise. Sy is bekend vir haar rolle in die rolprente Die Tragödie eines Großen (1920), Das Souper um Mitternacht (1921), Maciste und die chinesische Truhe (1923), en Marie d'Amour und ihre Liebhaber (1924).
Sagaria
Sagaria is die 38ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die elfde van die sogenaamde twaalf Klein Profete. Sagaria was 'n tydgenoot van Haggai. Die eerste agt hoofstukke handel oor 'n aantal visioene oor die herstel van Jerusalem, die herbou van die tempel, die loutering van die volk en die koms van die Messiaanse tydperk. Hoofstukke 9-14 is 'n versameling boodskappe oor die verwagte Messias en die laaste oordeel.
Archaeopteryx
Oorsig
Dié eienskappe maak Archaeopteryx 'n duidelike kandidaat vir 'n oorgangsfossiel tussen nievlieënde dinosourusse en voëls. Dit speel dus 'n belangrike rol nie net in die studie van die oorsprong van voëls nie, maar ook van dinosourusse. Dit is genoem van 'n enkele veer in 1861, waarvan die identiteit omstrede is. In dieselfde jaar is die ontdekking van die eerste volledige spesimen van Archaeopteryx aangekondig. Deur die jare is nog 10 fossiele van Archaeopteryx ontdek. Hoewel daar variasies tussen dié fossiele voorkom, beskou die meeste kenners al die oorblyfels wat ontdek is as behorende tot 'n enkele spesie, maar daar word steeds oor dié feit gedabatteer.
Música Popular Brasileira
Música Popular Brasileira ([ˈmuzikɐ popuˈlaʁ bɾaziˈlejɾɐ], kort MPB) is 'n stroming binne moderne Brasiliaanse popmusiek wat vanaf omstreeks 1965 by stedelike middelklasgehore gewild geraak het en tradisionele inheemse style soos samba, samba-canção, baião en ander, wat met bepaalde streke geassosieer word, met buitelandse, veral Noord-Amerikaanse invloede soos jazz- en rockmusiek kombineer.
MPB word dikwels as die tweede of post-bossa nova-generasie beskryf wat 'n meer gediversifiseerde inheemse musiekstyl ontwikkel het - in teenstelling met Anglo-Amerikaans-geïnspireerde rock 'n' roll-tradisies wat in Brasilië iê-iê-iê genoem is. Hierdie styl verbind dikwels tradisionele streeksritmes (waarin in Brasilië Afrika- en Europese invloede versmelt het) met akoestiese kitaarklanke en vorme van mondelinge digkuns - met lirieke waarin (in die konteks van die militêre diktatuur tussen 1964 en 1985) sosiale ongeregtigheid, politieke onderdrukking en volkskultuur getematiseer word.
'n Groot aantal Brasiliaanse musiekkunstenaars word as verteenwoordigers van MPB beskou en het dikwels hul eie individuele stempel daarop afgedruk. In 'n wyer betekenis verwys die term na enige styl van Brasiliaanse musiek volgens die "stem-en-kitaar-styl" wat sedert die laat 1960's gewild geraak het.
Psoralea asarina
Psoralea asarina is 'n plantspesie in die familie Fabaceae en is endemies aan die Oos-Kaap en die Wes-Kaap. Dit kom voor van die Kaapse Skiereiland tot by Humansdorp en is deel van die fynbos. Die plant het 'n voorkomsgebied van 41 938 km²; dit het reeds 18% van sy habitat aan gewasverbouing, kus-en-stedelike ontwikkeling en indringerplante afgestaan.